Odense Adresse-Contoirs Efterretninger, 1835-12-30
Frankerig. Krigen med Abdel=Kader er ei alene begyndt, men har allerede afgivet vigtige Resultater. Hans Hovedstad Mas cara er efter gjentagne Fægtninger indtagen af de franske Tropper og - efter nogle Beretninger - sløifet (rase). Moniteuren melder under 21 d. derom Følgende: "Jaften Kl. 9 har en Estafette bragt en Pakke Depescher til Jndenrigsministeren, hvilke vare komne fra Oran med Dampskibet Crocodil, der ved Modvind var blevet nødt til at løbe ind ved Rosaas. Disse Depescher melde, at den franske Armee den 6 d. med Hertugen af Orleans og Marskal Clauzel er rykket ind i Mascara. Det synes, at forden naaede did, ere flere levende Fægtninger blevne leverede ved Ghousouf og Habrah. Nærmere Beretninger om disse Fægtninger ere afsendte med andre Skibe, som endnu ikke have kunne naae Frankerig. Hertugen af Orleans er truffen af en Kugle i Laaret og har erholdt en stærk Contusion. Prindsen led i Begyndelsen meget derved; dog en det blevet ham muligt, atter at kunne stige tilhest og følge Armeens Marsch. Ogsaa General Oudinot er bleven saaret; dog vækker hans Saar lykkeligviis ingen bekymring, Abdel Kader er totalt slagen og paa Flugt; Araberne ere aldeles faldne fra ham. Formodentligen vil man om een eller to Dage erholde de tidligere Depescher, der endnu ikke have kunne indløbe, og som ville meddele de nærmere Beretninger og denne korte og glimrende Expedition."J en ældre Depesche fra Oran af 2d., som "Journal de Paris" meddeler, hedder det, at Armeen staaer med Hertugen af Orleans ved Sig og marscherer imod Mascara, hvor den haaber at indtræffe den 5te eller 6te. Avantgarden havde allerede den 1ste havt en Fægtning med AbdelKader, hvori den havde trængt ham tilbage og bemægtiget sig hans Leir. Fiendens Tab var betydeligt. Franskmændene havde henimod 50 Md. Døde og Saarede, hvoriblandt 2 Officerer." "Journal des Debats" indeholder endnu flere Details, hvoraf Følgende er det mærkeligste Mascara er indtagen den 6te og sløifet. Emiren, Abdel=Kader, havde forud leveret to Træfninger, og efterat han var beseiret i begge, og forladt af alle de arabiske Stammer, paa hvilke han havde stolet, havde han trukket sig tilbage til Bjergene. Expeditionens Øiemed er fuldstændigt opnaaet, men ikke uden Sværdslag. Marskal Clauzel har ledet den med en Klogskab og en Virksomhed, der ere hans gamle Hæder værdige. Hertugen af Orleans vilde i Mostaganem, det nærmeste Kystpunkt ved Mascara, indskibe sig til Toulon, hvor han ventedes den 19de Mascara var for Jndtagelsen to Gange bleven plyndret af Araberne, deels paa Efterretningen om Franskmændenes første Seir, deels paa deres Tilbagetog med Abdel Kader. Ogsaa havde de Tyrker under Jbrahim, som udgjorde Avantgarden for den franske Hær, allerede begyndt at plyndre, da der fra Hovedqvarteret indløb befaling til at standse dermed. - Af de tvende Fægtninger synes den ved Ghousouf, imellem Floden Sig og Mascara, at have været den heftigste. Araberne skulle have forsvaret sig med et sjeldent Mod, og kun være vegne for det franske Artilleries Overvægt, samt Cavalleriets glimrende Angreb. Ved denne Affaire var det at Hertugen af Orleans og General Oudinot bleve saarede. – Veiret havde i nogle Dage været yderst ugunstigt for Armeens Operationer; Regnen faldt i Strømme og Veiene vare paa flere Steder ufremkommelige. Men Marschallen havde truffet saa gode Forholdsregler, at Armeen kunde fortsætte sin Marsch til Mascara, uden at støde paa anden Hindring af Betydenhed, end Araberne. Paa nogle Steder maatte Soldaterne bane Vei for Artilleriet, der i god Behold kom frem. - J et Brev fra Algier af 6te indeholdes ogsaa nogle nærmere Beretninger om Fægtningen ved Sig, hvor Araberne ventede Franskmændenes Angreb i en forskandset Leir. Avantgarden, der størstedeels bestod af Tyrker og Araber, begyndte Angrebet. Fienden sloges tilbage, og Leiren toges. Efterskrift. Jfølge Efterretninger fra Paris af 23 d. have de franske Tropper atter forladt det erobrede Mas cara, efterat Staden var aldeles given til Priis for Luerne. Efter en besværlig Marsch er Hæren den 12 d. om Aftenen ankommen til Mostaganem. Beyen Jbrahim, som var bestemt til at føre Commandoen i Mascara, havde den 8de erklæret Marschallen, at Pladsen laae for fjernt fra de franske Besiddelser, hvorfor han ønskede at vende tilbage med Hæren, til Mostaganem, og der blive installeret som Chef. Mascaras jødiske Beboere vilde heller ikke blive der. Afmarschen, blev da bestemt til den 9de om Morgenen. Jbrahim Beg med sine Tyrker aabnede Toget. Ham fulgte de jødiske Beboere med Koner og Børn, omtrent 600 i Tallet. Beslutningen at stikke Staden i Brand blev punktligen udført.